OBJAVLJENE UPUTE ZA POLAGANJE DRŽAVNE MATURE Učenici će morati potpisati izjavu bez koje ne mogu pristupiti ispitu

Nakon što je jučer objavljen kalendar polaganja državne matura, Hrvatski zavod za javno zdravstvo objavio je upute za provedbu državne mature tijekom pandemije koronavirusa I. blok – obvezni ispiti – ljetni rok – lipanj 2020., koje su izrađene u suradnji s NCCV-om i Ministarstvom znanosti i obrazovanja. Preko pet stranica određen je način pisanja ispita, kao i dolaska i odlaska iz ustanove u kojoj se pišu ispiti, kao i provođenja mjera opreza. U uputa je istaknuta i izjava koju će morati potpisati svi pristupnici, ali i djelatnici koji je provoditi maturu.

Upute su napisane na pet stranica, a uvodu se navodi kako se ispite preporučuje organizirati tako da se ispiti A i B razine piše u različite dane kako bi se smanjio broj kandidata i omogućilo održavanje razmaka od dva metra, a kad su u pitanju veći ispiti oni se trebaju organizirati da je u jednom danu održava jedna ispit (ili dio ispita, test ili esej, ako se radi o ispitu hrvatskoj jezika) kako bi se mogla provesti higijena prostora uz održavanje razmaka od dva metra. Propisano je i kako tijekom epidemije koronavirusa državnoj maturi može pristupiti isključivo pristupnik koje ne pokazuje simptome akutne respiratorne bolesti, a ispitu ne može pristupiti pristupnik kojemu je izrečena mjera samoizolaciji ili koje kojeg je utvrđena zaraza koronavirusom. Pristupnicima kojima će se uskratiti polaganje državne mature iz gore navedenih razloga omogućit će se polaganje ispita u drugom terminu prema uputa resornog ministarstva.

Propisano je i da se mjesto održavanja državne mature i prije dolaska ispitanika trebaju temeljito oprati i dezinficirati te se neposredno prije dolaska kandidata treba provjetriti. Dolazak učenika treba organizirati tako da se ne grupiraju te ih je potrebno upozoriti da donesu sa sobom pribor koji im je potreba za pisanje ispita kao i da si izmjere temperaturu.

Izjava pristupnika/djelatnika i dopuštenje ulaska u ustanovu

Učenici, ali i djelatnici koji sudjeluju u provedbi državne mature će kao preduvjet ulaska u ustanovu u kojoj se održava ispit morati potpisati izjavu u kojoj će stajati njihov ime i prezime, a kojom izjavljuju da nemaju znakove akutne respiratorne bolesti, da im nije izrečena mjera samoizolacije te da nemaju saznanja da im je su zaraženi koronavirusom te neće pristupati ispitu ako im je izrečena mjera samoizolacije ili ako budu imali saznanja da su zaraženi. Preporučuje se da se izjava prikupi elektroničkim putem prije ispita, uz ostavljanje mogućnosti davanja pisane izjave na licu mjesta.

Osobe koje provjeravaju osobne iskaznice i izjave moraju nositi maske i rukavice. Pred ulaskom u ustanovu neophodno je organizirati jedna ili više natkrivenih punktova, a na ulasku u ustanovu potrebno je smjestiti dozator s dezinficijensom. Samo kretanje pristupnika ustanovom organizirat će se tako da pristupnici samo ne otvaraju ni ne zatvaraju vrata, a pristupnik će na obavijesti izvješenoj pred vratima prostorije u kojoj piše ispit saznati koje je njegovo mjesto u učionici.

Održavanje ispita

Pisani dio ispita provodit će se iza zatvorenih vrata, s otvorenim prozorima, a izuzetak je slušni dio ispita stranih jezika, kad je potrebno zatvoriti prozore kako bi se smanjila buka. Pristupnike će na stolu dočekati vrećica s ispitnim materijalom. Ako je moguće, pristupnici ulaze jedan po jedan, tako da prvi ulazi pristupnik koji sjedi na najudaljenijem mjestu. Razmak među svima mora biti dva metra. Propisano je i koje materijale pristupnici mogu imati sa sobom, pa je tako definirano da učenici moraju imati vlastitu kemijsku, a ako zbog zdravstvenog stanja pristupnik treba tijekom pisanja ispita konzumirati hranu, isto odlaže na stol voditelja ispite prostorije i po potrebi konzumira izvan ispite prostorije.

Izlazak pristupnika

Po završetku pisanja pristupnik odlaže ispitni materijal na rubu stola i dizanjem ruke obavještava dežurnog nastavnika da je završio. Sve što je pristupnik donio odnosi sa sobom. Preporučuje se da izlazak pristupnika iz ispite prostorije i ustanove organizira tako da učenici izlaze jedan po jedan, tako da prvi izlazi prvi pristupnik koji je najbliži vratima, no ako netko ranije završi omogućit će mu izlazak iz prostorije. Pri izlasku iz ustanove korisnici trebaju dezinficirati ruke. Pristupnike se također treba upozoriti da nakon ispita drže razmak i da se ne grupiraju. Po završetku ispita prostorije treba očistiti, a potom se i dezinficirati i provjetriti.

Nošenje maski

Ako se ispiti mogu organizirati na provedeni način, nošenje maski nije nužno, ali se preporučuje. Nošenje maski se preporučuje i svima onima koji su koji neće moći održati razmak od dva metra.

Mjere opreza prije ispita

Svi pristupnici kao i djelatnici uključeni u provedu ispita 14 dana prije svakog ispita pridržavaju se što je više moguće pravila kojima se smanjuje mogućnost zaraze (izbjegavanje trgovina, mjesta većeg okupljanja ljudi, javnog prijevoza, kućnih druženja, dosljedno provođenje mjera socijalne distance i higijene).

Prilagodba ispitne tehnologije na ispitima državne matura

U preporukama stoji kako pristupnicima kojima je odobreno produljeno vrijeme pisanja ispita osigurati najudaljenije mjesto u prostoriji, a da kod polaganja ispita u izdvojenoj prostoriji nastavnici trebaju održavati razmak od dva metra od pristupnika, a u prostoji se trebaju nalaziti samo osobe koje su nužne za provedbu ispita. Ako je pristupniku odobren stručni pomoćnik, ispit se provodi u izdvojenoj prostoriji i osobni pomoćnik nosi masku,a preporučeno je da od pristupnika drži što je veći mogući razmak. Pristupnik kojemu je neophodna podrška roditelja ili osobnog asistenta ima pravo na takvu pomoć s tim da osoba koja pruža pomoć mora poštivati sve mjere. Pristupnici koji imaju teškoće ili zdravstvene smetnje i koji koriste neku drugu opremu ili pomagalo imaju je pravo donijeti sa sobom. U slučaju polaganja ispita kod kuće, dežurni nastavnici koje dolaze u kuću nose kirurške maske, dezinficiraju ruke, drže razmak od dva metra. Ako je pak riječ o pristupniku s narušenim imunitetom, nastavnici nose i rukavice. Polaganja ispita u bolnici provodi se sukladno protokolima bolnice.

Posebni uvjeti za učenike s kroničnim bolestima

Kad su u pitanju učenici s kroničnim bolestima koje možebitno predstavljaju veći rizik za zarazu i razvoj težeg oblika koronavirusa potrebno je omogućiti veću socijalnu distancu i nošenje maski. Ovim pristupnicima će se omogućiti polaganje ispita u izdvojenim prostorijama, a pritom svi u prostoriji moraju koristiti medicinsku masku ako učenik zbog svog zdravstvenog stanja ne može koristiti medicinsku masku. Ako nije moguće organizirati polaganje ispita u izdvojenom prostoru, a zdravstveno stanje učenika dozvoljava nošenje maske, preporučuje se osigurati povećani fizički razmak od drugih učenika. Za učenike čije zdravstveno stanje zahtijeva češće odlaske u toalet treba smjestiti što bliže vratima. Što se tiče nošenja maski, preporučuje se da učenici preuzmu masku na ulasku u ustanova, te je odnesu nakon završetka ispita. Učenik na koje se odnosi ovaj dio preporuka dužni su o svoj zdravstvenom stanju telefonom ili elektroničkim putem obavijestiti ispitnog koordinatora škole najmanje dva tjedna prije termina ispita, koji potom o navedenom obavještava školskog liječnika.

Završne preporuke

Ako nije moguće organizirati posao zbog većeg broja zaposlenika koji su u samoizolaciji, stožeri civilne zaštite u koordinaciji s osnivačima mogu preraspodijeliti zaposlenika iz drugih odgojno-obrazovnih ustanova, a kako bi se osigurala kontinuirana provedba ispita državne matura. Za svaki zadatak ravnatelj zadužuje jednu odgovornu osobu, a dnevnu evidenciju o gore navedenom vodi ispitni koordinator. Ove upute ne isključuju provođenje drugih preporuka sukladno aktualnoj i promijenjenoj epidemiološkoj situaciji.

Foto: Ilustracija

Objava OBJAVLJENE UPUTE ZA POLAGANJE DRŽAVNE MATURE Učenici će morati potpisati izjavu bez koje ne mogu pristupiti ispitu pojavila se prvi puta na DubrovnikNet.