Plenković najavio nove mjere pomoći za poduzetnike

U tijeku je sjednica Vlade. Na dnevnom redu je odluka o načinu izvođenja nastave u osnovnim i srednjim školama, kao i na visokim učilišta te obavljanju rada u ustanovama predškolskog odgoja i obrazovanja u uvjetima epidemija koronavirusa, piše Index.hr. Premijer Plenković uvodno je kazao kako će se početkom idućeg tjedna usoviti zakon o obnovi, a najavio i se i produžavanje mjera za poduzetnike i njihove zaposlenike.

“Mi imamo 1,5 milijuna zaposlenih i 150.000 nezaposlenih, uspjeli smo održati dobru sezonu. Mi smo razmišljali što dalje i kakve poruke poslati zaposlenicima i poduzetnicima. Mi ćemo nove mjere donijeti u ponedjeljak”, rekao je Plenković.

“Ukupno je isplaćeno 6,3 milijardi kuna za sve mjere, vrhunac je bio u travnju kada smo isplatili plaće za 581.000 radnika, za kolovoz ćemo isplatiti 270 milijuna kuna”, rekao je premijer i dodao:

“Kako bismo omogućili poduzetnicima da funkcioniraju bez panike nastavit ćemo s mjerama skraćenog radnog vremena. Produžit ćemo mjere za mikropoduzetnike do 31. prosinca – 2000 kuna po radniku, to je ona mjera potpore za plaće. Mjera 4000 kuna za one djelatnosti koje su ugrožene produžuje se do 31. prosinca. To su prijevoz putnika, pružanje smještaja i priprema usluživanja hrane i pića, putničke agencije i organizatori putovanja te djelatnosti vezane uz rekreaciju i kulturne i sportske događaje ako su imali minus veći od 50 posto. I ova potpora uključuje otpis pripadajućih doprinosa. Ove iste mjere ćemo omogućiti i onima koji budu zatvoreni odlukom Stožera”.

Više pročitajte ovdje.

Objava Plenković najavio nove mjere pomoći za poduzetnike pojavila se prvi puta na DubrovnikNet.