BEROŠ: Očekujemo pad novozaraženih kroz tjedan dana

Gost večerašnjeg Dnevnika N1 bio je ministar zdravstva Vili Beroš. O mogućim novim mjerama ministar je kazao kako je i ranije najavljivano da će mjere biti selektivne i regionalne i usmjerene prema žarištima koja se javljaju.

Zato su, ističe, i organizirali sastanak s lokalnim stožerima danas jer Nacionalni može dati okvir, a najbolje je da lokalni stožeri definiraju problematiku.

“Mjere su ranije bile općenite i usmjerene na teritorij cijele države, ali smo već najavljivali da će mjere biti regionalne i usmjerene ka žarištima. Zato smo danas na sastanku naglasili ulogu lokalnih i županijskih stožera, jer najbolje znaju situaciju na svojim područjima. Nacionalni stožer može davati okvir, ali najbolje je da probleme lokalno detektiraju oni i nama naglase te problematike koje će se uklapati u mjere”, rekao je Vili Beroš.

Na pitanje je li tako trebalo biti i do sada odgovara da je u prvom dijelu bitke bilo nepoznanica, a sada su nam elementi poznatiji nego ranije i zato idu s ovim selektivnim mjerama jer bi novo zatvaranje.

“U prvom je dijelu bitke bilo mnogo nepoznanica, ali sada nam je poznata klinička slika, niz je elemenata poznatiji je nego što je to bilo ranije. Onakvo zatvaranje nije niti moguće, gospodarstvo to ne bi podnijelo. Selektivnim mjerama i nalaženjem načina za suživot u drugom ćemo se dijelu borbe naučiti živjeti s tim virusom”, kazao je Beroš.

Na pitanje očekuje li pad broja novozaraženih kaže kako očekuje to kroz tjedan do dva, ako ne bude nekih novih epidemioloških žarišta jer žele dovesti situaciju pod kontrolu do jeseni.

“Mi u ovom trenu kontroliramo epidemiološku situaciju, naši epidemiolozi vjeruju da će mjere donesene prije 10 dana sada pokazati rezultat i sliku. Prema tome, očekujemo pad zaraženih kroz tjedan do deset dana.

Još je moguća oscilacija broja zaraženih, ali bi taj broj trebao početi padati. Cilj nam je stabilizirati epidemiološku situacija prije početka školske godine”, kazao je Vili Beroš.

Više pročitajte ovdje .

Objava BEROŠ: Očekujemo pad novozaraženih kroz tjedan dana pojavila se prvi puta na DubrovnikNet.