15 NOVIH SLUČAJEVE Na Braču se ponovno uvode propusnice, kazališta i kina bi se mogla otvoriti 18. svibnja

Na netom završenoj konferenciji za medije objavljeno je kako je potvrđeno 15 novih slučajeva zaraze koronavirusom. Ministar Božinović kazao je kako se na Braču uvodi 14-dnevna zabrana napuštanja mjesta prebivališta i boravišta, a donesena je odluka kojom se hrvatskim državljanima omogućava povratak u državu. Ministar je kazao kako će se kazališta i kina najvjerojatnije otvoriti 18. svibnja, a da će odluka o liberalizaciji sustava e-Propusnica biti donesena sutra.

“Danas imamo 15 pozivnih osoba, čime je ukupan broj zaraženih 2176. Napravljeno je 40 218 testiranja, u posljednja 24 sata 840. Postotak pozitivnih je 4.92 posto. Nažalost u KBC Osijek preminula je još jedna osoba. Na respiratoru je 13 osoba, a opravljenih je 1726”, kazao je uvodno ministar Beroš.

Nove odluke

“Danas ćemo donijeti dvije odluka. Jedna se odnosi na trenutačnu situaciju na Braču. Uvodi se 14-dnevna zabrana napuštanja mjesta prebivališta i boravišta. Druga odluka odnosi se na izmjenu odluke o privremenoj zabrani prelaska državne granice, kojom se državljanima omogućuje ulazak, odnosno odlazak u inozemstvo uz pridržavanje općih i posebnih preporuka HZJZ-a. Uz to, strani će državljani kad za to postoje razlozi također moći prelaziti granicu, kao i strani državljani koje dolaze u Hrvatsku iz neodgodivih osobnih razloga” kazao je ministar Božinović.

Otvaranje kina i kazalište i održavanja koncerata

“Ulazimo u treću fazu i sutra ćemo objaviti sve odluke vezane uz provođenje zaključaka Vlade. Razgovaramo i s Ministarstvom kulture, izradili smo preporuke za održavanje kulturnih manifestacija. One će se odnositi na održavanje koncerata, snimanje filmova i spotova. Probe će mogu startati od ponedjeljka, a kina i koncerti najvjerojatnije od 18. svibnja. Od ponedjeljka će moći raditi i kladionice” kazao je Božinović.

O pouzdanosti privatnih seroloških testiranja i otvaranju trgovačkih centara

“Grupa profesora Anđelinovića organizirala je istraživanje u Splitu na 1500 radnika. Oko 1.2 posto njih je bilo u kontaktu s virusom, što je dosta nisko. Pitanje je možemo li se pouzdati u taj podatak. Mi smo u Klinici napravili analizu testova. Drugi u svijetu isto rade s testovima, ako se radi kombinacija onda je njihova pouzdanost viša” kazala je Markotić.

“Nakon konferencije za medije bit će objavljene upute za rad trgovačkih centara. Neće biti novih uputa, osim da će se sva mjesta za odmor u centrima će se maknuti, a ugostiteljskih objekti će prema kvadraturi i distanci odrediti koliko će ljudi moći primiti. Ograničili smo broj kupaca na 15 na 100 kvadrata neto površine trgovine koja se nalazi u centru, kako se ne bi stvarala pretjerana gužva” kazao je Capak.

O stanju na Braču i Koprivnici

“Danas imamo 15 novooboljelih među kojima je i dvoje iz Splitsko- dalmatinske županiji, ali to nema veze s Bračem. Radi se o zaposlenicima privatnog doma za starije i nemoćne koje su testirane u sklopu povratka na posao. I danas će se na Braču uzimati dodatni brisevi. 54 kontakta su veliki broj, računalo se da virusa nema i da se mogu družitii i odlaziti jedni drugim u kuće. Potreban je oprez. U Koprivnici imamo šest osoba u domu za starije koje su oboljele, petero je bilo u samoizolaciji, jedna osoba nije, kao i dvoje zaposlenika koji su radili. U Slavonskom Brodu imamo pet oboljelih među povratnicima iz Švedske. Saznalo se da ima još naših ljudi u Švedskoj koji su oboljeli. Do danas navečer ćemo znati situaciju. Na Braču nisu uveli potpuno karantenu, ali smo uveli stroge mjere po pitanju propusnica. Mali je korak do potpuno karantene” pojasnio je Capak.

O prelasku granice

“Kad govorimo i zemljama EU je donijela preporuku svim državama članicama, a toga ćemo se i mi držati, da se zabrani dolazak državljana trećih zemalja na područje unije do 15. lipnja Ova se odluka na države članice EU, državljane tih zemalja tako da je to intencija kad je u pitanju dolazak u Hrvatsku i ta je odluka povezana s nizom gospodarskih aktivnosti i poslovnih sastanak. Preporuke HZJZ su na tragu tako da će svako osoba iz tih zemalja na našem graničnom prijelazu dobiti upute što i kako raditi. To neće značiti mjeru samoizolacije zbog toga jer to ne bi bilo realno u situaciji kad nekoga pustite na gospodarski sastanak ili ako je riječ i turistima. Ovo je liberalizacija ulaska u Hrvatsku, smatramo da uz suradnju granične policije i inspekcija s epidemiološkom službom ćemo biti u stanju tu situaciju pratiti i kontrolirati. Mogući su i bilateralni razgovori s pojedinim državama, pogotovo kad je riječ o turizmu. Što se tiče naših državljana koji imaju prebivalište u Hrvatskoj ili nekoj drugoj zemlji, oni će kroz taj institut i institut nužnih razloga osobne prirode moći ući u Hrvatsku, ali će se morati pridržavati preporuka u pismenoj formi” kazao je Božinović.

O dopisu HUP-a u kojem se traži da se neradna nedjelja pretvori u neradni ponedjeljak

“Ne znam za taj dopis”, kratko je odgovorio Božinović.

O vraćanju mjera na Braču

“Situacija zahtjeva da se na Braču zaustavi relaksiranje mjera. Oni će idućih 14 dana ostati na mjerama od 27. travnja” kazao je Capak, a Božinović je rekao da su naglašavali kako će treba druga biti kompleksnija i da uvijek postoji mogućnost vraćanja na prethodnu fazu.

“Virus je tu. Vidimo koliko je malo vremena i neopreznosti potrebno da bi se virus proširio. Naše odluke će biti i lokalnog i nacionalnog karaktera. Ako se pokaže da se negdje dogodilo žarište, reagirat ćemo kao i kod Brača. Sutra ćemo donijeti odluku o propusnicama, vjerojatno ćemo ići k liberalizaciji. Nadamo se da nas do ništa do sutra neće spriječiti o tome.”

O vraćanju djece u školama

“Ako je u pitanju potencijalno veći dolazak djece u škole ne bojim se toga, već smatram da je to dobro, ali to pitanje morate postaviti ministrici Divjak” kazao je Božinović.

Objava 15 NOVIH SLUČAJEVE Na Braču se ponovno uvode propusnice, kazališta i kina bi se mogla otvoriti 18. svibnja pojavila se prvi puta na DubrovnikNet.