ŠEST NOVIH SLUČAJEVA Otvaraju se i ugostiteljski objekti koji nemaju terase, kao i autoškole

Na netom završenoj konferenciji za medije Nacionalnog stožera civilne zaštite potvrđeno je šest novih slučajeva zaraze, a preminula je jedna osoba. Ukupno je do sad ozdravila 1641 osoba. Ministar Davor Božinović kazao je kako autoškole mogu započeti s radom dok je Krunoslav Capak pojasnio kako će kako će moći raditi i ugostiteljski objekti koji nemaju terase, odnosno moći će posluživati hranu i u zatvorenom.

Maja Grba – Vujević uvodno je otkrila najnovije podatke o broju oboljelih.

” Imamo šest novooboljelih osoba, testirano je 41 930 osoba, u zadnja 24 sata njih 887. 195 osoba nalazi se na bolničkom liječenju, a na respiratoru je 13 osoba. 1641 osoba je do sad ozdravila, a u samoizolaciji se nalazi 18 081 osoba. Nažalost jedna je osoba preminula u Klinici za infektivne bolesti. “

O novim preporukama Hrvatskog zavoda za javno zdravstvo

“Omogućit ćemo rad autoškola budući da je HZJZ donio upute i preporuke za njihov rad. Stavlja se izvan snage odluka o kućnoj izolaciji i karanteni vozača međunarodnog transporta i za to će se izraditi posebne preporuke” kazao je Božinović.

O osobi koja je preminula u Klinici za infektivne bolesti

“Gospođa je bila 1949. godište i imala je cijeli niz kroničnih bolesti. Usprkos našoj i njenoj borbi nije se uspjela izvući” kazala je Alemka Markotić.

O stanju na Braču

“Radi se o pacijentu koji je bio u bolnici u Splitu. Više osoba ga je kod kuće posjetilo. Jedna od tih osoba se razbolila. Pacijent je preseljen u dom. Napravljeno je 40 briseva kako bi se situacija stavila pod kontrolu, također su svi koji trebaju stavljeni su u samoizolaciju” kazao je Capak.

O otvaranju ugostiteljskih objekata

“Danas tijekom prijepodneva objavljene su upute za rad kafića i restorana. Ne radi se o popuštanju, već imamo povoljnu epidemiološku situaciju i oni mogu započeti s radom. Propisali samo stroge mjere dezinfekcije nakon svakog gosta, kao i držanje držanje fizičkog razmaka među stolovima i gostima. Postoji samo jedna razlika. Kako imamo jako puno ugostiteljskih objekata koji nemaju terase, donesena je odluka da će moći raditi i oni objekti koji je nemaju” kazao je Capak.

O slučaju pacijentice u Vinkovcima čije se stanje pogoršalo nakon otpušanja iz bolnice

“Općenito svi bolesnici koji leže u bolnici, bilo da se radi o zaraznim ili kroničnim bolesnicima, a dođe do poboljšanja, otpuštaju se kućama. Boravak u bolnici nije uvijek sigurna opcija, uvijek je moguće da pokupite kakvu bolničku infekciju. Rijetko se otpuštaju 100 posto oporavljeni ljudi, često je da se doma treba nastaviti liječenje. Tako da je i nakon otpuštanja iz bolnice uvijek moguće pogoršanje” pojasnila je Markotić.

O zahtjevu pravobraniteljice da se za školsku djecu organiziraju natjecanja

“Moramo se o tom pitanju informirati. Kad se radi o natjecanju rekao bi da iz drugih gradova i županija dolaze djeca” kazao je Capak.

O ukidanju propusnica

“Povoljna epidemiološka situacija omogućuje nam da razmotrimo taj potez. O tome ćemo razgovarati 11. svibnja i donijeti odluka koja može voditi i potpunom ukidanju propusnica” pojasnio je Božinović.

Novinari su Krunoslava Capaka pitali bi li se u ovom trenutku mogli održati izbori, uz poštivanje svih epidemioloških mjera, na što je on potvrdno odgovorio.

O cateringu

“Catering je radio i dosad. Što se tiče organizacije slavlja, odnosno cateringa za veći broj službi, moramo detaljno propisati te mjere” kazao je Capak.

Objava ŠEST NOVIH SLUČAJEVA Otvaraju se i ugostiteljski objekti koji nemaju terase, kao i autoškole pojavila se prvi puta na DubrovnikNet.